Gionee

Gionee Communication Equipment () on kiinalainen vuonna 2002 perustettu älypuhelinvalmistaja, joka on keskittynyt lähinnä Kiinan ja Intian markkinoille. Se tunnetaan länsimaissa lähinnä ohuista tai todella suurella akkukapasiteetilla varustetuista puhelimistaan. Gionee toimitti vuonna 2016 Kiinassa 28 miljoonaa matkapuhelinta, mikä teki siitä Kiinan kahdeksanneksi suurimman puhelinvalmistajan.

Yritys on vaarassa mennä konkurssiin, sillä hallituksen puheenjohtaja Liu Lirong "lainasi" yrityksen rahoja 144 miljoonaa euroa, jotka hän pelasi Saipanin saarella sijaitsevalla kasinolla. Yritys julistettiin 17. joulukuuta 2018 konkurssiin.Eero Salminen, Kiinalainen älypuhelinvalmistaja Gionee julistettiin konkurssiin Suomimobiili.fi 18.12.2018, viitattu 30.8.2023 Nimellä kuitenkin jatkettiin puhelinten valmistamista. Vuonna 2020 yritys tuomittiin haittaohjelman asentamiseta puhelimiin.Markus Lehtiniitty, Kiinalaisvalmistaja kopioi räikeästi Applen iPhone 13 -muotoilun uuteen Gionee G13 Pro -älypuhelimeensa - varustettu Huawein käyttöjärjestelmällä Teknavi 28.1.2022, viitattu 30.8.2023

 Lähteet 

 Aiheesta muualla 

 Verkkosivut  

Luokka:Kiinalaiset elektroniikkayhtiöt
Luokka:Matkapuhelinvalmistajat